བིརིསི་བེན། Brisbane

ངོ་སྤྲོད། ༉ བིརིསི་སི་བེན་འདི་ ཨཱོས་ཊེ་ལི་ཡ་གི་ཤར་མཚམས་ཁ་ཐུག་གུར་ཡོད་པའི་ ཀུ་ཝིནསི་ལེནཌ་གི་རྒྱལ་ས་ཨིན། ཁྲོམ་ཚོགས་འདི་ ཚེ་སྲོག་ཉམས་ལྡན་གྱི་མི་ཚེ་སྐྱོང་ཐངས་དང་ ཕྱི་ཁའི་ལས་སྣ་ དེ་ལས་ མཛེས་ཆ་དང་ལྡན་པའི་ གཙང་ཆུའི་མདུན་ཐང་ཚུ་གི་དོན་ལུ་ སྙན་གྲགས་ཅན་ཅིག་ཨིན་མི་འདི་ཡང་ དེང་སང་གི་ཁྲོམ་ཁར་སྡོད་ཐངས་དང་ རང་བཞིན་གྱི་མཛེས་ཆའི་འདྲེས་མ་ཅིག་ཨིན། ཚོང་ལས་དང་ སྒྱུ་རྩལ་ དེ་ལས་ ལམ་སྲོལ་གྱི་ལྟེ་བ་ཅིག་ཨིནམ་ལས་ བལྟ་བཤལ་པ་དང་ ས་གནས་ནང་ལུ་སྡོད་མི་གཉིས་ཆ་ར་ལུ་ གདམ་ཁ་ཡོད་པའི་ས་གནས་ཅིག་ཨིན། ས་ཆའི་བཀོད་པ་ རྒྱ་ཚད་ མངའ་ཁོངས་བདག་སྐྱོང་། བིརིསི་བེན་གཙང་ཆུ་གུར་ཆགས་ཏེ་ཡོད་པའི་ བིརིསི་བེན་གྱི་ས་ཁྱོན་སྦོམ་ཚད་ ཨིསི་ཀོ་ཡར་མི་ཊར་ ༡༥,༨༤༢ དེ་ཅིག་ཡོདཔ་ཨིན། འདི་ཡང་ ཀུ་ཝིནསི་ལེནཌ་གི་ ལྷོ་ཤར་ལུང་ཕྱོགས་ཀྱི་ཆ་ཤས་ཅིག་ཨིནམ་དང་ ས་གནས་གཞུང་གི་ས་ཁོངས་ ༢༦ ལུ་ བགོ་བཤའ་རྐྱབ་སྟེ་ཡོད། ཁྲོམ་སྡེ་འདི་ བིརིསི་བེན་ཁྲོམ་སྡེ་གི་ཁྲི་འཛིན་གྱིས་ བདག་སྐྱོང་འཐབ་ཨིན་པའི་ཁར་ ཀུ་ཝིནསི་ལེནཌ་གི་བདག་སྐྱོང་ རྒྱལ་སའི་ལཱ་འགན་ཡང་འབགཔ་ཨིན། བྱུང་རབས། བིརིསི་བེན་འདི་ སྤྱི་ལོ་ ༡༨༢༥ ལུ་ ཉེས་ཅན་གྱི་མི་ བཙོན་བཟུང་འབད་ས་ཨིན་པའི་ཐོག་ལས་ གཞི་བཙུགས་འབད་བའི་ཁར་ ཧེ་མ་ མོ་རི་ཊོན་བཱེ་ཉེས་ཆད་གཞིས་ཆགས་ (Moreton Bay Penal Settlement) ཟེར་མིང་བཏགས་ནུག། སྤྱི་ལོ་ ༡༨༤༢ ལུ་ རང་དབང་ཅན་གྱི་གཞིས་ཆགས་ཅིག་ལུ་ འགྱུར་བའི་ཤུལ་ལས་ མཐའ་ཟུར་གྱི་གྲུ་གཟིངས་ཆགས་ས་དང་ ཚོང་འབྲེལ་གྱི་ལྟེ་བ་ཅིག་ལུ་ གྱུར་ཡོདཔ་ཨིན། བིརིསི་བེན་འདི་ སྤྱི་ལོ་ ༡༨༥༩ ལུ་ ཀུ་ཝིནསི་ལེནཌ་གི་རྒྱལ་ས་སྦེ་གྱུར་ཏེ་ དེང་སང་གི་ཁྲོམ་སྡེ་ཅིག་ལུ་གྱུར་ཡོདཔ་ཨིན། དེའི་ལོ་རྒྱུས་ཀྱིས་ མི་སྡེ་གཞི་བཙུགས་ཀྱི་གོང་འཕེལ་དང་ ས་གནས་ཀྱི་ཕ་མེས་ཀྱི་ལམ་སྲོལ་ཚུ་ མཚོན་དོ་ཡོདཔ་ཨིན། མི་རློབས་དང་མི་རིགས། བིརིསི་བེན་ནང་ལུ་ མི་གྲངས་ས་ཡ་ ༢.༥ ལས་ ལྷགཔ་སྡོད་ས་ཨིན། དེའི་མི་རློབས་འདི་ མི་རིགས་མ་འདྲཝ་ལེ་ཤ་ཡོད་པའི་ས་ཨིནམ་དང་ གཙོ་བོ་ར་ ཨེངག་ལོ་-ཨོསི་ཊེ་ལི་ཡཱན་དང་ རྒྱ་ནག་ རྒྱ་གར་ ས་གནས་ཀྱི་གདུང་རྒྱུད་ དེ་ལས་ ཡུ་རོ་པི་ཡཱན་གྱི་མི་རིགས་ལེ་ཤ་ཡོད། བིརིསི་བེན་གྱི་མི་རློབས་བརྒྱ་ཆ་ ༣༠ ལྷགཔ་ཅིག་ ཕྱི་རྒྱལ་ལས་སྐྱེས་ཏེ་ཡོདཔ་ལས་ དེ་གིས་ཡང་ དེའི་ལམ་སྲོལ་གྱི་རྣམ་པ་ཕྱུགཔོ་ཅིག་བཟོཝ་ཨིན། ཁྲོམ་སྡེ་དེ་གིས་ དུས་སྟོན་དང་ཟ་ཁང་ དེ་ལས་ ལམ་སྲོལ་གྱི་མཛད་སྒོ་ཚུ་གི་ཐོག་ལས་ མི་རིགས་མ་འདྲཝ་གི་ལམ་སྲོལ་གྱི་དགའ་སྟོན་བརྩི་སྲུང་འབདཝ་ཨིན། སྲིད་དོན་དང་གཞུང་ལུགས། བིརིསི་བེན་འདི་ ཀུ་ཝིནསི་ལེནཌ་གི་སྤྱི་ཚོགས་ལམ་ལུགས་འོག་ལུ་བདག་སྐྱོང་འབདཝ་ཨིན། ཁྲོམ་སྡེ་འདིའི་གཙོ་འཛིན་གྱིས་ འགོ་འདྲེན་འཐབ་པའི་ བིརིསི་བེན་ཁྲོམ་སྡེའི་ཁྲི་འཛིན་གྱིས་ བདག་སྐྱོང་འཐབ་ཨིན་པའི་ཁར་ ཀུ་ཝིནསི་ལེནཌ་མངའ་སྡེ་གི་ཆ་ཤས་ཅིག་ཡང་ཨིན། ས་གནས་ འདི་ནང་ སྡོད་མི་ཚུ་གིས་ཡང་ ཀུ་ཝིནསི་ལེནཌ་སྤྱི་ཚོགས་ལུ་ ངོ་ཚབ་ཚུ་བཙག་འཐུ་འབདཝ་ཨིན། ཁྲོམ་སྡེ་འདི་གིས་ མངའ་སྡེ་དང་ རྒྱལ་ཡོངས་ཀྱི་ སྲིད་དོན་ནང་ལུ་ ཤུགས་ཆེ་བའི་གྲལ་གཏོགས་འབདཝ་ཨིན། སྐད་ཡིག་ ལམ་སྲོལ་ མི་སྡེའི་མི་ཚེ་ ཆོས་ལུགས་ ཐུན་མོང་མ་ཡིན་པའི་ཁྱད་ཆོས། ཨིང་སྐད་འདི་ སྐད་ཡིག་གཙོ་བོ་ཨིན་རུང་ མི་རིགས་མ་འདྲཝ་ཡོད་ནི་དེ་གིས་ སྐད་རིགས་གཞན་ཡང་ ལེ་ཤ་ཅིག་ར་སླབ་དོ་ཡོདཔ་ཨིན། ཁྲོམ་སྡེ་འདི་ སྒྱུ་རྩལ་དང་ལམ་སྲོལ་ལྟེ་བ་ཕྱུག་དྲགས་ཅིག་ཨིནམ་དང་ འགྲེམས་སྟོན་ཁང་དང་ པར་རིས་སྟོན་ཁང་ དེ་ལས་ རོལ་དབྱངས་ཀྱི་ས་ཁོངས་ཚུ་གིས་ ཕྱུག་དྲགས་ཅིག་སྦེ་ཡོད། མི་སྡེའི་མི་ཚེ་གི་ལྟེ་བ་འདི་ ཕྱི་ཁའི་ལས་སྣ་ ཀེཕི་ དེ་ལས་ དུས་སྟོན་ཚུ་གི་མཐའ་བསྐོར་ཏེ་ཡོདཔ་ཨིན། འདི་ ཡང་ སེམས་སྐྱིད་ཏོང་ཏོ་དང་ འབྲེལ་བ་མཐུན་ཏོག་ཏོ་ དེ་ལས་ མཛེས་ཆ་དང་ལྡན་པའི་ལྡུམ་ར་དང་ གཙང་ཆུའི་མདུན་ཐང་ཚུ་གི་དོན་ལུ་ སྙན་གྲགས་ཅན་ཅིག་ཨིན། གནམ་གཤིས་དང་མཐའ་འཁོར། བིརིསི་བེན་གྱི་ ཚ་དྲོད་ཅན་གྱི་གནམ་གཤིས་ལས་འབྱུང་པའི་ གནམ་བྱཱར་དུས་ཚ་དྲོད་དང་ རླུང་མང་སུ་ཅིག་དང་ དགུན་དུས་ དྲོད་ཚད་མར་ཕབ་སྦེ་གནས་ཏེ་ཡོད། བྱཱར་དུས་ཀྱི་ཆ་སྙོམས་དྲོད་ཚད་འདི་ ཌིགི་རི་སེནཊི་གི་རེཌི་ ༢༩ ཡོདཔ་དང་ དགུན་གྱི་དྲོད་ཚད་འདི་ ཌིགི་རི་སེནཊི་གི་རེཌི་ ༡༠ ལས་ ༢༡ གི་བར་ན་ཨིན། ཁྲོམ་སྡེ་དེ་ནང་ལུ་ ཆརཔ་ཤུགས་སྦེ་རྐྱབ་ནི་ཡོདཔ་དང་ བྱེ་བྲག་ལུ་ བྱཱར་གྱི་དུས་ལུ་འདི་ ཧེང་སྐལ་ར་ ཤུགས་ཆེ་སུ་ཅིག་སྦེ་ར་རྐྱབ་དོ་ཡོདཔ་ཨིན། བིརིསི་བེན་འདི་ རང་བཞིན་གྱི་ས་གོ་ཚུ་ དཔེར་ན་ ལྡུམ་ར་དང་སྔོ་ལྗང་རྒྱས་པའི་ས་ཁོངས་ དེ་ལས་ བིརིསི་བེན་གཙང་ཆུ་གིས་སྦེ་ སྙན་གྲགས་ཅན་ཅིག་ཨིནམ་དང་ འདི་ཚུ་ཡང་ དེའི་མཐའ་འཁོར་གྱི་ངོ་རྟགས་ཁག་ཆེ་དྲགས་ཨིན། དཔལ་འབྱོར་དང་ཚོང་འབྲེལ། བིརིསི་བེན་འདི་ ཨོསི་ཊེ་ལི་ཡ་ནང་ལུ་ གཙོ་བོའི་དཔལ་འབྱོར་གྱི་ལྟེ་བ་ཅིག་ཨིནམ་དང་ མ་དངུལ་དང་ ཤེས་རིག་ བལྟ་བཤལ་ བཟོ་གྲྭ་ དེ་ལས་ འཕྲུལ་རིག་བཟུམ་མའི་ས་ཁོངས་ཚུ་གིས་ གཙོ་བོར་བཏོན་ཏེ་ཡོད། བིརིསི་བེན་གྱི་གྲུ་ཆགས་ས་གིས་ རྒྱལ་སྤྱི་ཚོང་འབྲེལ གལ་ཆེ་ཤོས་ཚུ་ འཛིན་སྐྱོང་འཐབ་དོ་ཡོདཔ་མ་ཚད་ འཕྲོད་བསྟེན་དང་ ཞིབ་འཚོལ་ དེ་ལས་ སོ་ནམ་ལ་སོགས་པའི་བཟོ་གྲྭ་ཚུ་གི་ལྟེ་བ་ཅིག་ཨིན། འདི་གི་གོང་འཕེལ་འགྱོ་བཞིན་ཡོད་པའི་ འགོ་ཐོག་ལས་འགྱོ་བའི་གནས་སྟངས་དང་ ཨེ་ཤི་ཡཱ་དང་ཐག་ཉེ་བའི་གནས་ཡུལ་གྱི་དཔལ་འབྱོར་གནས་སྟངས་ལུ་ རྒྱབ་སྐྱོར་འབདཝ་ཨིན། གསོ་བ་དང་ཤེས་རིག། བིརིསི་བེན་གྱི་ རྒྱལ་ཁབ་ནང་འཁོད་ དཔེར་ན་ རྒྱལ་འཛིན་བིརིསི་བེན་དང་ཨམ་སྲུའི་སྨན་ཁང་བཟུམ་མའི་སྨན་ཁང་སྦོམ་དང་གཅིག་ཁར་ ལེགས་ཤོམ་སྦེ་གོང་འཕེལ་འགྱོ་ཡོད་པའི་ འཕྲོད་བསྟེན་གྱི་ལམ་ལུགས་ཅིག་བྱིནམ་ཨིན། ཁྲོམ་སྡེ་འདི་ཡང་ ཤེས་རིག་གི་ས་ཁོངས་ཀྱི་དོན་ལུ་ སྙན་གྲགས་ཅན་ཅིག་ཨིནམ་དང་ ཀུ་ཝིནསི་ལེནཌ་གཙུག་ལག་སློབ་སྡེ་དང་ ཀུ་ཝིནསི་ལེནཌ་འཕྲུལ་རིག་གཙུག་ལག་སློབ་སྡེ་བཟུམ་མའི་གཙུག་ལག་སློབ་སྡེ་ཚུ་གི་ གཞི་ས་ཨིན། བིརིསི་བེན་གྱིས་ རྒྱལ་སྤྱི་སློབ་ཕྲུག་ཚུ་ འོང་བཅུག་དོ་ཡོདཔ་དང་ ཤེས་ཡོན་དང་ ཞིབ་འཚོལ་གྱི་གོ་སྐབས་སྣ་ཚོགས་བྱིནམ་ཨིན། དཀའ་ངལ་དང་གདོང་ལེན། བིརིསི་བེན་གྱིས་ མི་རློབས་མགྱོགས་དྲགས་སྦེ་ཡར་སེང་འགྱོ་མི་ལུ་བརྟེན་ ཁྲོམ་སྡེ་རྒྱ་བསྐྱེད་འགྱོ་ནི་དང་ སྣུམ་འཁོར་འགྲུལ་འཁོར་མང་བའི་དཀའ་ངལ་ དེ་ལས་ སྡོད་ཁྱིམ་གྱི་གོང་ཚད་ལ་སོགས་པའི་དཀའ་ངལ་ཚུ་དང་ གདོང་ལེན་འབད་དགོཔ་འཐོནམ་ཨིན། ཆུ་རུད་འཐོན་ནི་དང་ གནམ་གཤིས་འགྱུར་བ་ དེ་ལས་ སྔོ་ལྗང་རྒྱས་པའི་ས་ཁོངས་ཚུ་ བདག་འཛིན་འཐབ་ནི་ལ་སོགས་པའི་མཐའ་འཁོར་གནད་དོན་ཚུ་ཡང་ རྒྱུན་མ་ཆད་པའི་སེམས་ཁར་ངལ་བའི་རྒྱུ་ཨིན། ཡུན་བརྟན་གོང་འཕེལ་ངེས་བརྟན་བཟོ་ནི་དང་ གཞི་རྟེན་མཁོ་ཆས་འཛིན་སྐྱོང་འཐབ་ནི་ དེ་ལས་ མི་སྡེའི་འདྲ་མཉམ་མེད་པའི་གནད་དོན་ཚུ་ བསལ་ནི་འདི་ ཁྲོམ་སྡེ་དེ་གི་དོན་ལུ་ གཙོ་བོའི་གདོང་ལེན་ཨིན། རྒྱབ་རྟེན། https://en.wikipedia.org/wiki/Brisbane